32002R2380
L 358/117
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2380/2002 НА КОМИСИЯТА
от 30 декември 2002 година
за изменение на Регламент (ЕО) № 883/2001 за определяне на подробни правила за прилагане на Регламент (ЕО) № 1493/1999 на Съвета по отношение на търговията с продукти от лозаро-винарския сектор с трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), последно изменен с Регламент (ЕО) № 2585/2001 (2), и по-специално член 68, параграф 3 от него,
като има предвид, че:
(1)
Член 22, параграф 2, буква в) от Регламент (ЕО) № 883/2001 на Комисията (3), последно изменен с Регламент (ЕО) № 1574/2002 (4), предвижда, че не е необходимо удостоверението и докладът за извършен анализ, предвидени в член 20 от посочения регламент, да бъдат представяни за вино и гроздов сок в съдове от не повече от пет литра, произхождащи и пристигащи от трети страни, чийто годишен внос в Общността е по-малко от 1 000 хектолитра. Внос на малки количества се планира от Индонезия и Тайланд. Следователно тези две страни трябва да бъдат прибавени към списъка, включен в приложение VI към Регламент (ЕО) № 883/2001.
(2)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Приложение VI към Регламент (ЕО) № 883/2001 се заменя с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 декември 2002 година.